## El Consell aprova el contracte d’emergència per a subministrar equips de protecció individual contra incendis per a agents mediambientals

*** La Generalitat destina 296.746 euros a contractar este equipament**

El Consell ha aprovat la contractació, mitjançant el procediment d’emergència, d’equips de protecció individual (EPI) contra incendis per al personal d’agents mediambientals que presta les funcions en el medi natural, per un import de 296.746,45 euros.

La sequera que patix la Comunitat Valenciana està provocant un estrés hídric dels boscos que, junt amb altres factors, fa que siguen més susceptibles de patir grans incendis forestals.

Davant d’esta situació, s’ha considerat necessari i imprescindible equipar els agents mediambientals amb els EPI necessaris que els permeten una resposta immediata i efectiva en cas d’incendi, a més de garantir la seua seguretat i salut i de minimitzar el risc d’accidents i malalties laborals.

La inversió en EPI és, per tant, una mesura preventiva crucial no sols per a evitar posar en perill la vida d’este personal que treballa en el medi natural i per a poder afrontar eficaçment les operacions de combat contra incendis, sinó també per a evitar conseqüències econòmiques i operatives de gravetat.

El contracte, que és a càrrec de la Direcció General de Medi Natural i Animal, ha sigut adjudicat a l’empresa Iturri S. A.

Fecha: 29/08/2024